
ROMÂNIA									
JUDEŢUL TIMIŞ								
MUNICIPIUL TIMIŞOARA						    
Nr.TMI2023- 005084/08.08.2023


            	
REFERAT DE APROBARE A PROIECTULUI DE HOTĂRÂRE

Sectiunea 1 

privind aprobarea dobândirii de către Municipiul Timişoara a lucrărilor de extindere reţea apă și canal, branșament apă și racord canal în Municipiul Timişoara, str. Aurel Pop ce face obiectul renunţării la dreptul de proprietate de către societatea VOX GREEN TECHNOLOGIES S.R.L., şi trecerea acestora în domeniul public al MunicipiuluiTimişoara


Sectiunea a 2 - a 
Motivul emiterii proiectului de hotărâre

Descrierea situaţiei actuale
În contextul dezvoltării locale atât din punct de vedere al proiectelor de interes public cât şi al celor private şi ţinând cont de faptul că lucrările publice nu pot fi corelate cu necesităţile individuale, tot mai multe persoane juridice sau fizice decid să execute pe cheltuială proprie reţele de alimentare cu apă sau canalizare, atât extinderi cât şi branşamenete şi racorduri.
Schimbări preconizate şi rezultate aşteptate
Obiectivul investiţiei vizează îmbunătăţirea standardelor de viaţă ale populaţiei şi a standardelor de mediu şi, în acelaşi timp, contribuie substanţial la îndeplinirea angajamentelor de aderare a României la UE cu privire la protecţia mediului.
Conform prevederilor art. 129, alin. 2), lit. d), raportat la art. 129, alin. 7, lit. n), din Ordonanţa de Urgenţă a Guvernului nr. 57/2019.
În baza art. 291, alin. 3, lit. a), din Oronanaţa de Urgenţă nr. 57/2019, „Acceptarea donaţiilor şi a legatelor făcute de către unităţile administrativ - teritoriale se apobă prin: a) hotărâre a consiliului judeţean, respectiv a Consiliului General al Municipiului Bucureşti ori al consiliului local al comunei al oraşului sau al municipiului, după caz, pentru donaţiile şi legatele de bunuri imobile.”
Având în vedere adresa societăţii VOX GREEN TECHNOLOGIES S.R.L., înregistrată la Primăria Municipiului Timişoara cu nr. MTM2023-013778/02.08.2023, prin care a fost înaintată „Declaraţia” autentificată cu nr. 933/20.07.2023, de renunţare la lucrările de extindere reţea apă și canal, branșament apă și racord canal în Municipiul Timişoara, str. Aurel Pop. 
Lucrările au fost executate pe cheltuiala proprie a societăţii în baza contractului de lucrări din data de 03.06.2022, încheiat cu societatea PALD ENGINEERING  S.R.L., conform proiectului  nr. 1299/A/2021 şi în baza Autorizaţiei de Construire cu nr. 365/24.05.2022, emisă de Primăria Municipiului Timişoara. Aceste lucrări au fost  recepţionate conform Procesului Verbal de recepţie la terminarea lucrărilor nr. 175 din 29.05.2023, respectiv Centralizatorul financiar, valoarea declarată fiind  de 297.444 lei cu TVA, şi totodată, au fost agreate de către operatorul regional Aquatim SA, conform adresei nr. MTM2023-013750/02.08.2023.
Concluzii  
      Urmare a celor prezentate mai sus, considerăm oportună promovarea Proiectului de hotărâre privind aprobarea dobândirii de către Municipiul Timişoara, a lucrărilor de extindere reţea apă și canal, branșament apă și racord canal în Municipiul Timişoara, str. Aurel Pop ce face obiectul renunţării la dreptul de proprietate de către societatea VOX GREEN TEHNOLOGIES S.R.L şi trecerea acestora în domeniul public al Municipiului Timişoara.

